पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण अब सांसों पर भारी पड़ रहा है। रविवार को भी सिविल अस्पताल में भर्ती 2 महिलाओं समेत 7 लोगों की जान चली गई। शनिवार को 4 और शुक्रवार को भी सिविल अस्पताल में 5 मौतें हुई थी। चिंता की बात ये है कि सिविल अस्पताल में ही अब भी 92 मरीज भर्ती हैं और जिनमें से 80 की सांसें ऑक्सीजन सपोर्ट पर हैं।
जिनमें से कई की हालत गंभीर है और 2 वेंटिलेटर पर हैं। रविवार को 230 नए पॉजिटिव आए हैं और संक्रमितों की संख्या अब 7812 पहुंच गई है। पिछले 5 दिन में ही 938 केस मिले हैं और 27 लोगों की मौत हुई है। जबकि अप्रैल 2021 और सितंबर 2020 के अलावा अभी तक किसी भी पूरे महीने में भी न तो इतने केस मिले हैं औ न ही मौतें हुई हैं।
पिछले कुछ दिनों में तेजी से बढ़े संक्रमण के कारण जिले का पॉजिटिविटी रेट अब बढ़कर 3.83 प्रतिशत हो गया है। मार्च में यह करीब 2.52 प्रतिशत था। मृत्यु दर में वृद्धि हुई है और अब 100 संक्रमितों में से लगभग 2 की जान जा रही है। जबकि रिकवरी रेट गिरकर अब 86 प्रतिशत पर आ गया है।
यहां इनकी हुई मौत
जींद की बुजुर्ग महिला मिली पॉजिटिव
राजौंद, सामुदायिक स्वास्थ्य केंद्र में कोरोना जांच के दौरान एक 90 वर्षीय बुजुर्ग महिला कोरोना संक्रमित मिली है। महिला जींद के गांव ड्योला की रहने वाली है। एसएमओ डाॅ. संदीप सिंह ने बताया कि 10 लोगों की एंटीजन से जांच की गई थी। जिसमें बुजुर्ग महिला पॉजिटिव मिली है। इसके अलावा 69 लोगों के सैंपल लेकर जांच के लिए भेजे गए हैं। उन्होंने बताया कि 18 से 44 आयु वर्ग के 76 लोगों को काेविशिल्ड की पहली डोज दी गई है।
सैंपलिंग पर कर्फ्यू भारी सिर्फ 392 सैंपल हुए
प्रशासन द्वारा रविवार को जनता कर्फ्यू लगाया गया था। शहर में सड़कों पर तो कर्फ्यू का असर कम दिखा है। लेकिन सैंपलिंग पर पूरा असर रहा। रोजाना करीब 900 से 950 सैंपल लिए जा रहे थे। लेकिन रविवार को सिर्फ 392 सैंपल लिए गए। क्योंकि कर्फ्यू और रविवार होने के कारण ओपीडी बंद रही और सैंपल नहीं हुए।
विभाग अब पहले की तरह कंटेनमेंट जोन और रेंडमली सैंपल नहीं ले रहा है और सिर्फ अस्पतालों में ओपीडी में आने वाले मरीजों में से ही सैंपल लिए जा रहे हैं। नोडल अधिकारी का कहना है कि जनता कर्फ्यू के कारण लोग बाहर नहीं निकले और इसी के चलते कम सैंपलिंग हुई।
संक्रमण बढ़ रहा है और इस बार वायरस पहले की तुलना में ज्यादा घातक है। सतर्क रहने की जरूरत है। संक्रमण को रोकने के लिए सरकार ने लॉकडाउन लगाया है। सभी को इसका पालन करना चाहिए। लक्षण दिखने पर तुरंत जांच करवाएं और वैक्सीनेशन जरूर करवाएं।
डाॅ. ओमप्रकाश, सिविल सर्जन, कैथल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn